CELEX: 62015CN0169
Language: et
Date: 2015-04-13 00:00:00
Title: Kohtuasi C-169/15: Eelotsusetaotlus, mille on esitanud Benelux Gerechtshof (Belgia) 13. aprillil 2015 – Montis Design BV versus Goossens Meubelen BV

13.7.2015   
            
            
               ET
            
            
               Euroopa Liidu Teataja
            
            
               C 228/4
            
         Eelotsusetaotlus, mille on esitanud Benelux Gerechtshof (Belgia) 13. aprillil 2015 – Montis Design BV versus Goossens Meubelen BV
   (Kohtuasi C-169/15)
   (2015/C 228/04)
   Kohtumenetluse keel: hollandi
   
      Eelotsusetaotluse esitanud kohus
   
   Benelux Gerechtshof
   
      Põhikohtuasja pooled
   
   
      Hageja: Montis Design BV
   
      Kostja: Goossens Meubelen BV
   
      Eelotsuse küsimused
   
   
               1.
            
            
               Kas kaitse tähtaja direktiivi (1) artiklis 10 koostoimes artikli 13 lõikega 1 nimetatud kaitse tähtaeg kehtib autoriõiguste suhtes, mis olid autoriõigust reguleerivate siseriiklike õigusnormide kohaselt esmalt kaitstud, kuid lõppesid enne 1. juulit 1995 vorminõude täitmata või õigeaegselt täitmata jätmise tõttu, täpsemalt BTMW (varasema redaktsiooni) artikli 21 lõikes 3 ette nähtud jõushoidmise taotluse esitamata või õigeaegselt esitamata jätmise tõttu?
            
         
               2.
            
            
               
                  Kui vastus esimesele küsimusele on jaatav:
               
               Kas kaitse tähtaja direktiivi tuleb tõlgendada nii, et sellega on vastuolus siseriiklik õigusnorm, mille kohaldamise tagajärjel loetakse enne 1. juulit 1995 vorminõude täitmata jätmise tõttu lõppenud autoriõigus kujutava kunsti teosele lõplikult lõppenuks?
            
         
               3.
            
            
               
                  Kui vastus teisele küsimusele on jaatav:
               
               Kui asjaomast autoriõigust tuleb siseriiklike õigusnormide kohaselt käsitada selliselt, et teatavaks kuupäevaks tekib see uuesti või on uuesti tekkinud, siis millisest kuupäevast alates on see nii?
            
         
      (1)  Nõukogu 29. oktoobri 1993. aasta direktiiv 93/98/EMÜ autoriõiguse ja sellega kaasnevate õiguste kaitse tähtaja ühtlustamine (EÜT L 290, lk 9; ELT eriväljaanne 17/01, lk 141), nüüd Euroopa Parlamendi ja nõukogu 12. detsembri 2006. aasta direktiiv 2006/116/EÜ autoriõiguse ja sellega kaasnevate õiguste kaitse tähtaja kohta (kodifitseeritud versioon) (ELT L 372, lk 12).